
טקסט הדף





	דאפחתה מכספה אבל פציעה דלא אפחתה מכספה לא קמיבעיא ליה א''ר יוסי בר חנינא שפצעה בפניה ואפחתה מכספה: החובל בעבד כנעני של אחרים חייב וכו': מאי טעמא דרבי יהודה אמר קרא {דברים כה-יא} כי ינצו אנשים יחדיו איש ואחיו במי שיש לו אחוה יצא עבד שאין לו אחוה ורבנן אחיו הוא במצות אלא מעתה לר' יהודה זוממי עבד לא יהרוגו דכתיב {דברים יט-יט} ועשיתם לו כאשר זמם לעשות לאחיו אמר רבא אמר רב ששת אמר קרא {דברים יט-יט} ובערת הרע מקרבך מכל מקום אלא מעתה לרבנן עבד יהא כשר למלכות אמרי ולטעמיך תיקשי לך גר לדברי הכל אלא אמר קרא {דברים יז-טו} מקרב אחיך ממובחר שבאחיך אלא מעתה לרבנן יהא עבד כשר לעדות דכתיב {דברים יט-יח} והנה עד שקר העד שקר ענה באחיו אמר עולא עדות לא מצית אמרת אתיא עדות בקל וחומר מאשה ומה אשה שהיא ראויה לבא בקהל פסולה לעדות עבד שאינו ראוי לבא בקהל אינו דין שפסול לעדות מה לאשה שכן אינה ראויה למילה תאמר בעבד שהוא ראוי למילה קטן יוכיח שישנו במילה ופסול לעדות מה לקטן שאינו במצות תאמר בעבד שהוא במצות אשה תוכיח שישנה במצות ופסולה לעדות וחזר הדין לא ראי זה כראי זה ולא ראי זה כראי זה הצד השוה שבהן שכן אינן בכל המצות ופסולין להעיד אף אני אביא את העבד שאינו בכל המצות ופסול להעיד מה להצד השוה שבהם שכן אינו איש תאמר בעבד שהוא איש אלא תיתי מגזלן מה לגזלן שכן מעשיו גרמו לו תאמר בעבד שאין מעשיו גרמו לו אלא תיתי מגזלן ומחד מהנך מר בריה דרבינא אמר אמר קרא {דברים כד-טז} לא יומתו אבות על בנים לא יומתו על פי אבות שאין להם חייס בנים דאי ס''ד כדאמרינן לא יומתו אבות על בנים בעדות בנים לכתוב רחמנא לא יומתו אבות על בניהם מאי בנים ש''מ דלא יומתו ע''פ אבות שאין להם חייס בנים אלא מעתה ובנים לא יומתו על אבות ה''נ לא יומתו ע''פ בנים שאין להם חייס אבות אלא גר ה''נ דפסול לעדות אמרי הכי השתא גר נהי דאין לו חייס למעלה למטה יש לו חייס לאפוקי עבד דאין לו חייס לא למעלה ולא למטה דאי סלקא דעתך גר פסול לעדות לכתוב רחמנא לא יומתו אבות על בניהם לכדאמרינן לא יומתו בעדות בנים ונכתוב רחמנא ובנים לא יומתו על אבות דשמעת מינה תרי חדא לא יומתו בנים בעדות אבות ואידך לא יומתו על פי בנים שאין להם חייס אבות ועבד נפקא ליה בקל וחומר מגר ומה גר דלמעלה הוא דאין לו חייס אבל למטה יש לו חייס פסול לעדות עבד שאין לו חייס לא למעלה ולא למטה אינו דין שיהא פסול לעדות אלא מדכתב רחמנא לא יומתו אבות על בנים דמשמע לא יומתו על פי אבות שאין לו חייס בנים שמע מינה עבד שאין לו חייס לא למעלה ולא למטה הוא דפסול לעדות אבל גר כיון דיש לו חייס למטה כשר לעדות וכ''ת לכתוב רחמנא ובנים לא יומתו על אבותיהם למה לי דכתב רחמנא ובנים לא יומתו על אבות דמשמע לא יומתו על פי בנים שאין להם חיים אבות איידי דכתב לא יומתו אבות על בנים כתב נמי ובנים לא יומתו על אבות: חרש שוטה וקטן פגיעתן רעה: אימיה דרב שמואל בר אבא מהגרוניא הות נסיבא ליה לר' אבא כתבתינהו לנכסי לרב שמואל בר אבא ברה בתר דשכיבא





רש"י





	דאפחתיה מכספיה. והרי בידו למוכרה: יצא עבד שאין לו אחוה. עם ישראל שאין בא בקהל: במצות. כל מצוה שאשה חייבת בה עבד חייב בה דגמר לה לה מאשה: זוממי עבד. עדים שחייבוהו מיתת בית דין ונמצאו זוממין לא יהרוגו אלמה קים לן דעבד כישראל לענין מיתת ב''ד דתנן במסכת מכות (דף ח:) וישראל לוקה [וגולה] על ידי עבד: תיקשי לך גר. שלידתו והורתו בקדושה אפילו לרבי יהודה יש לו אחוה ופסול למלכות ואפילו לשוטר בעלמא אא''כ אמו מישראל בפרק החולץ ביבמות (דף מה:): עדות לא מצית אמרת. דאי לא נפקא לן פסולא מאחיך תיתי מק''ו: פסולה לעדות. דכתיב גבי עדים זוממין ועמדו שני האנשים ותניא בשבועות (דף ל.) בעדים זוממין הכתוב מדבר דמשמע אנשים ולא נשים קטן נמי מהכא נפקא לן דכתיב אנשים ולא קטנים ועוד דעדות שאי אתה יכול להזימה היא דלאו בר עונשין הוא: אינן בכל המצות. אלא במקצת דהא אשה מחוייבת בלאוין ועונשין וקטן ישנו במילה: שאין איש. ולא קרינא בהו שני אנשים: מגזלן. דראוי לבא בקהל ופסול לעדות דכתיב (שמות כג) אל תשת ידך וגו' כלומר אל תשת רשע דחמס עד: מגזלן וחד מהנך. והצד השוה שבהן שאינם זהירים בכל המצות זה מפני רשעו וזה מפני שלא נצטוה. חייס בנים יחס בנים. לא יומתו אבות על בנים. לא יומת שום אדם על פי מי שאין בנו מיוחס ונקרא על שם אביו והיינו עבד: דאי ס''ד. כוליה קרא לכדאמר בסנהדרין (דף כז:) אתא לפסול קרובים: לכתוב על בניהם. מדשני למכתב בנים סתמא ש''מ תרתי: גר אין לו חייס דכתיב וזרמת סוסים זרמתם. ואע''ג דכתיב בלאדן בן בלאדן ה''מ בגיותן אבל נתגיירו הבנים לא נתיחסו אחר אביהם בפרק הבא על יבמתו (יבמות דף סב.): יש לו חייס למטה. בנו נקרא על שמו: דאי ס''ד גר נמי פסול. דדרשינן על אבות על בנים שאין להם חייס אבות למה לי לאשתנויי בתרוייהו לכתוב ברישיה על בניהם לפסול קרובים ובסיפיה לישתני ולכתוב סתמא על אבות ושמעינן תרתי מדלא כתיב על אבותיהם: אלא מדכתב רחמנא על בנים. למפסל לעבד שמע מינה גר כשר דתו ליכא קל וחומר: כתבתינהו לנכסי מלוג. לאחר שנישאת לר' אבא: בתר דשכיבא. אזל רב שמואל כו':





תוספות





	יצא עבד שאין לו אחוה. פי' אין יוצאי חלציו קרויין אחים מה שאין כן בגר ביוצא מחלציו רוצה הקונטרס לפרש: זוממי עבד לא יהרוגו. וכיון דהם לא יהרוגו גם העבד לא יהרג דה''ל עדות שאין אתה יכול להזימה: דכתיב כאשר זמם לעשות לאחיו. תימה דתקשה ליה לרבי יהודה מרבית ואונאה וגונב נפש דבכולהו כתיב אחיו ובצדקה נמי . כתיב אחיך האביון ומיהו קצת משמע בפרק קמא דגיטין (דף יב.) דאין כל כך חובה ליתן צדקה לעבד דאמר דרשב''ג סבר יכול העבד לומר לרבו בשני בצורת או פרנסני או הוציאני לחירות כי היכי דחזו לי אינשי ומרחמי עלאי וגונב נפש נמי לא מחייב בעבד אפי' לרבנן דמבני ישראל כתיב ובהנחנקין (סנהדרין דף פו.) מייתי התם פלוגתא דר' יהודה ורבנן דהכא ורבית ואונאה נמי אין קנין לעבד בלא רבו: יהא עבד כשר לעדות. תימה הא ילפינן בכל דוכתא ג''ש דלה לה מאשה וכ''ת דאתי. אחין ומרבה עבד ומפיק מג''ש א''כ גם מק''ו דקאמר נפיק וי''ל דכי גמרינן לה לה מאשה היינו להחמיר על העבד לעשותו כישראל לכל הפחות במצות שהאשה חייבת אבל לגרעו מאיש ולפוסלו לעדות כאשה לא נלמוד דמן הדין כשר הוא לעדות דכתיב ועמדו שני האנשים והאי איש הוא ועובד כוכבים אע''ג דאיש הוא מ''מ אין אחיו אבל עבד שהוא איש ואחיו במצות ליתכשר א] ורש''י פירש בפ''ק דגיטין (דף יא) גבי שטרות העולין בערכאות של נכרים כשרים לעדות מן התורה ושמעתין לא. מוכחא הכי: שכן אינה במילה. אע''ג דלא שייכא במילה פירכא היא וי''מ דאין מצווה למול את בנה וליתא דא''כ מאי קאמר קטן יוכיח: אלא תיתי מגזלן ומחד מהנך. אין להקשות נילף דממזר ופצוע דכא וכרות שפכה שפסולים לקהל שיהיו פסולין לעדות מגזלן וחד מהנך דמה להצד השוה שבהן שאין זהירים בכל המצות זה מפני רשעו וזה מפני. שאין מצווה: ועבד נפקא לן מק''ו. נראה דלרווחא דמילתא נקטיה כלומר דאפי' תמצא לומר דלא נפיק מגופא דקרא מ''מ אתי בק''ו:





רשב"א

 יחצא עבד שאין לו אחוה. יש מפרשים שאין לו אחוה שאין יוצאי יריכו קרוים אחים שאינן אלא דומין לבהמה (יבמות סב, א) מה שאין כן בגר.





זוממי עבד לא יהרוגו. והוא הדין לעבד שלא יהרג דהוי לה עדות שאי אתה יכול להזימה. ולא היה אפשר להקשות לרבי יהודה אלא מאחוה דכתיב גבי עדים זוממין, דאילו מצדקה דכתיב ביה (דברים ט״ו:ז׳) אחיך האביון לא קשיא ליה דדלמא סבר ליה כמאן דאמר בגיטין (יב, א) שאין ישראל מצווין לזון את עבדים, וכן באונאה דכתיב (ויקרא כב) לא תונו איש את אחיו וכן ברבית ושמיטה מכל הני לא קשיא לרבי יהודה דהא אין קנין לעבד בלא רבו.





יהא עבד כשר לעדות. ואיכא למידק, הא ילפינן בכמה דוכתי (חגיגה ב, א) דעבד כאשה מגזירה שוה דלה לה, תירצו התוספות דכי גמרינן לה לה מאשה הני מילי להחמיר על העבד לעשותו כישראל לכל הפחות במצות שהאשה חייבת בהן אבל להוציא מכלל האיש ולפוסלו לעדות כאשה בזה לא נלמד דעדות כשרה באנשים ובאנשים תליא כדכתיב (דברים י״ט:י״ז) ועמדו שני האנשים ואמרינן בפרק שבועת העדות (שבועות ל, א) ועמדו שני האנשים אלו העדים ועבד נמי איש הוא ואח הוא במצות מה שאין כן באינו יהודי שאף על פי שהוא איש אינו אח במצות.





שכן אינה במילה. ואף על גב דלא שייכא בה אפילו הכי פירכא הוא. ויש מפרשים דאינה מצווה למול את בנה (קידושין כט, א). ואינה מחוור, דאם כן מאי קאמר קטן יוכיח.





אלא אתי מגזלן ומחדא מהנך. והצד השוה שבהן שאינו בכל המצות ואף על פי שאין זה צד השוה שגזלן חשיב הוא בכל המצות אלא שפורק עול בגזל. ונראה לפרש שאף הגזלן אינו בכלל כל המצות שהרי פסול [לדין _ ש"מ] אף אני אביא העבד שאינו בכל המצות.





ועבד נפקא ליה מקל וחומר. והוא הדין דנפיק מקרא אלא לרווחא דמלתא קאמר דאפילו לא נפיק לן מקרא ניק מקל וחומר מהא דגזלן.





המאירי

כבר בארנו במשנה שהעבדים בכלל דין בשת ואע"פ שלענין בשת נאמר כי ינצו אנשים יחדו איש ואחיו הרי העבד בכלל אחוה כנשים וכן הדין בעדים שהעידו על העבד שהרג והוזמו שהם נהרגים עליו ואע"פ שבעדים זוממין נאמר לעשות לאחיו הרי הן בכלל אחוה מ"מ אין ממנין אותו מלך ואע"פ שנאמר בו מקרב אחיך לא נאמר מקרב אחיך אלא ממובחר שבאחיך ולא עוד אלא שהגר הגמור בדין זה אא"כ אמו מישראל כמו שיתבאר במקומו וכן העבד פסול לעדות ואע"פ שנאמר שקר ענה באחיו מפני שאינו אלא במדרגת הנשים וקל וחומר הדברים שהרי עבד אינו ראוי לבא בקהל ואשה ראויה לבא בקהל:



הקטן אין צריך לומר שהוא פסול לעדות שהרי אינו בכלל מצות אלא אף הגזלן אם הוא גזלן מן התורה פסול מן התורה ואם הוא גזלן מדבריהם פסול מדבריהם כמו שיתבאר במקומו:



עבד כנעני אין בנו מתיחס אחריו והרי הוא כאמו מכל וכל אבל הגר כשר לעדות ובנו מתיחס אחריו אבל הוא אינו מתיחס אחר אביו גוי שהרי אין לו קורבה כלל עמהם כמו שיתבאר במקומו:



הקרובים פסולין לעדות שנאמר לא יומתו אבות על בנים לא יומתו אבות בעדות בנים ודבר זה מסתעף לכמה ענפים והכל יתבאר במסכת סנהדרין בע"ה:



המבייש את הגר חייב לא יהא גרוע מעבד שפסול לעדות ואעפ"כ יש לו בשת כמו שהתבאר:





שיטה מקובצת

יצא עבד שאין לו אחוה. פירוש אין יוצאי חלציו קרוים אחים שאינם אלא דומים לבהמה מה שאין כן בגר. הרשב"א ז"ל. 
וזה לשון ה"ר ישעיה ז"ל שאין יוצאי חלציו קרוין אחים לענין שיכול לישא גרושת אחיו דכתיב עם החמור עם הדומה לחמור כדפירש בקונטרס. ע"כ.
וגאון ז"ל פירש יצא עבד שאין לו אחוה בישראל שאינו מותר בהם. ע"כ.


עבד שאינו ראוי לבוא בקהל וכו'. הקשה ר"מ לימא ממזר יוכיח שאינו ראוי לבא לקהל וכשר להעיד. ותירץ דאיכא למפרך מה לממזר שכן חייב בכל המצוות. הרא"ש ז"ל.


שכן אינה במילה אף על גב דלא שייכא במילה פירכא היא. וה"ר ישעיה ז"ל פירש אף על גב דלא אפשר היא יש לומר שלא צוה הכתוב להטיף ממנה דם ברית. ע"כ. ויש מפרשים דאינה מצווה לימול את בנה. וליתא דאם כן מאי קאמר קטן יוכיח. והקשה ר"מ אם כן לפרוך הכי מה לאשה שכן אינה מצווה למול את בנה וליכא למימר קטן יוכיח. ותירץ משום דלאו פירכא היא דהא עבד נמי אינו מצווה לימול את בנו דמהיכא תיתי כיון דאשה פטורה. הרא"ש ז"ל.
מגזלן וחד מהנך והצד השוה שבהן שאינם זהירים בכל המצות זה מפני רשעו וזה מפני שלא נצטווה כך פירש רש"י ז"ל. וזה תימה שאין זה צד שוה שהגזלן מחויב הוא בכל המצוות אלא שפרק עול בגזל. ונראה לפרש שאף הגזלן אינו בכלל כל המצות שהרי פסול לדון אף אני אביא העבד שאינו בכלל כל המצות. הרשב"א ז"ל.


הקשה ר"מ ניתי מסומא גרידא כשהיה בשעת ראיית העדות רואה ושוב נסתמא דפסול לעדות עד שיהא תחילתו וסופו בכשרות ונימא הכי ומה סומא שמותר לבוא בקהל פסול לעדות וכו'. ותירץ דאיכא למפרך מה לסומא שכן אין לו תקנה לעולם תאמר בעבד לכשישתחרר שראוי לעדות. ועוד הקשה היא גופה תיתי מק"ו דגר ומשוחרר יפסלו לעדות ומה אשה שבאה מטפה כשרה פסולה לעדות וכו' ואי פרכת מה לאשה שכן אינה במילה גזלן יוכיח מה לגזלן שכן מעשיו גרמו לו אשה תוכיח הצד השוה שבהן שאינן עושין כל המצות ופסולין לעדות אף אני אביא גר ומשוחרר שאין עושין כל המצות כקריאת ביכורים דמביאין ואינם קורין שיפסלו לעדות. ותירץ דאיכא למפרך מה לאשה וגזלן שאינן עושין כל המצות הנוהגות בחוצה לארץ ושלא בפני הבית. הרא"ש ז"ל.


מר בריה דרבינא אמר אמר קרא לא יומתו אבות על בנים לא יומתו על פי אבות וכו'. בספרי היד נמצא לא יומתו אבות על פי שאין להם חייס בנים. והראב"ד ז"ל כתב לא יומתו אבות שאין להם חייס בנים והכי קאמר לא יומתו אבות בעבור עסק בנים כלומר משום דבעינן בנים ואלו אין להם בנים לא יומתו על פיהם. ע"כ לשונו.
ועבד גופיה נפקא בק"ו אבל מגופיה דקרא לא נפיק דבנים שאין להם חייס אבות משמע אבל חייס בנים יש להם. ונראה דלרווחא דמילתא וכו' ככתוב בתוספות. תוספות שאנץ.


איידי דכתב לא יומתו אבות וסיפא משום רישא אורחא דקרא למכתביה אבל רישא משום סיפא לאו אורחא למכתב. הראב"ד ז"ל.


כתבינהו נכסי לרב שמואל בר אבא בריה מאיניש אחרינא. איכא דאמרי דמבעל אחר דמקרי אבא הוה ההוא מר שמואל משום להבריח את הנכסים מבעלה כתבינהו ניהליה ואיכא דאמרי דמהך רבי אבא בעלה איתיליד ליה אלא משום להבריח את הנכסים מאחי דהוו ליה מאבוה כתבינהו ניהליה. גאון ז"ל.





מהרש"א - חידושי הלכות

בפרש"י בד"ה תקשי לך גר שלידתו והורתו בקדושה כו' עכ"ל לפי מה שפירשו התוספות פירוש הקונטרס שאין לו אחוה היינו ביוצאי חלציו וגר אף שאין לידתו והורתו בקדושה יש לו אחוה ויש לו בושת לר' יהודה וכשר לעדות ה"מ לפרש נמי תקשי לך גר שהורתו ולידתו שלא בקדושה ואפשר דלרבותא נקט הכי דאפי' גר שלידתו והורתו בקדושה אינו כשר למלכות אא"כ אמו מישראל ודו"ק:


גמ' איידי דכתב לא יומתו אבות על בנים כו' ואפכא לא בעי למימר איידי מרישא דקרא לסיפא דקרא ועוד נראה דאי מיירי קרא דוקא בעבד ודייק ליה אבות על בנים דאין לו יחוס בנים שפיר דכתב נמי בנים על אבות דהא קושטא הוא דאין לו נמי יחוס אבות ואע"ג דלא איצטריך ליה מ"מ איידי דכתב שאין לו יחוס למטה כתב נמי שאין לו יחוס למעלה אבל אי הוה איירי קרא בגר ודייק ליה בנים על אבות שאין לו יחוסי אבות משום איידי לא ה"ל למכתב אבות על בנים כיון דקושטא הוא דיש לו יחוס בנים ודו"ק:





חכמת שלמה

גמרא שפצעה בפניה דאפחתה מכספא כו' כצ"ל:


רש"י בד"ה דאי ס"ד כו' תרתי כו' מדלא כתיב על אבותיהם והס"ד:





רש"ש

רש"י ד"ה יצא עבד שאין בא בקהל. קשה אם כן ממזר גר עמוני ומואבי מצרי ואדומי עד שלשה דורות פצוע דכא וכרות שפכה נמי עי' תד"ה אלא:



רש"י ד"ה זוממי עבד דתנן (צ"ל דתניא) במסכת מכות וישראל לוקה וגולה ע"י עבד. נראה דר"ל לפי דמוקי שם ראב"י כגון שהעיד בו והוזם:



תד"ה זוממי וכיון כו' גם העבד לא יהרג כו'. ור"ל ומצינו דדנו לעבדא דינאי מלכא (סנהדרין יט):



תד"ה אלא דמה להצה"ש שבהן שאין זהירים כו'. כצ"ל:



גמרא לא יומתו אבות על בנים כו' שאין להם יחוס בנים. נראה לי דדריש על כמו אל בחלוף המוצא ור"ל שאין להם יחוס בנים:





גליון הש"ס - רבי עקיבא איגר

גמ' ורבנן אחיו הוא במצות. עי' רש"י סוטה דף מא ע"א ד"ה אחינו אתה וצע"ק:


רש"י ד"ה פסולה. קטן נמי מהכא נפקא. כדאיתא ב"ב דף קנה ע"ב והא דלא נקט בב"ב שם טעם הב' דרש"י דהוא עדות שא"א יכול להזימה י"ל דכיון דתיקנו חז"ל דדיני ממונות ל"צ דרישה וחקירה נכלל בזה דבממון ל"צ שיהא יכול להזימה עי' סמ"ע ח"מ סימן ל"ג ס"ק כ"ו א"כ לאחר תקנת חז"ל דל"צ בממון עדות שיכול להזימה גם קטן ראוי לעדות מש"ה נקט הטעם רק דקטן בעצמותו פסול דאנשים כתיב אבל הכא דמיירי בדאורייתא שפיר נקט רש"י דיש עוד טעם דהוא עדות שאי אתה יכול להזימה ואולם ק"ל דעל טעם שני האיך שייך לומר קטן יוכיח הא אין הפסול בעצמותו משום קטנות אלא מטעם דא"א יכול להזימה וזה הכלל בעדות דצריך יכול להזימה ובאא"י להזימה גם בגדולים פסול וא"כ לא שייך לומר קטן יוכיח וצ"ע:





פני יהושע

בפרש"י בד"ה יצא עבד שאין לו אחוה עם ישראל שאין בא בקהל עכ"ל. והקשה הת"ח א"כ ממזר ופצוע דכא וכל הפסולים לבא לקהל לא יהיה להם בשת. ולענ"ד לק"מ דמ"ש רש"י שאין בא בקהל כוונתו דמשום שאינו בא בקהל ממילא א"א לעבד בשום ענין להיות לו אח ישראל אף מן האם שהרי אסור בישראלית ובתו אסורה לישראל א"כ בכל זרע עבד עד עולם א"א להיות להם אח ישראל אבל כל הפסולים ודאי חזינן שיש להם אחים ישראלים וזה פשוט בכוונת רש"י וק"ל:


תוספות בד"ה יהא עבד כשר לעדות תימא הא ילפינן וכו' וכ"ת דאתי אחיו ומפיק מג"ש א"כ גם מק"ו נפיק עכ"ל. והטעם דלא אמרי' באמת אתי אחיו מפיק מק"ו או מג"ש היינו משום דלא משמע דאחיו הוא ריבוי לרבות עבד משום דאחיו הוא במצות דמ"מ אין לו אחוה כישראל גמור אלא סברת חכמים דאחיו אינו לא ריבוי ולא מיעוט כיון דאחיו הוא קצת ובכ"מ שאנו רוצים למעטו נגד הסברא חיצונה צריך קרא להכי מקשה הש"ס לרבנן מנ"ל דפסולין לעדות ומסיק דיליף מק"ו וע"ז הקשו התוספות אמאי לא ילפינן מג"ש וכתבו דמג"ש לא שייך למילף והארכתי בזה כי היכי דלא תקשה אם כן לעיל לר"י דממעט עבד מבשת מאחיו אמאי לא אמרינן דיש לו בושת מג"ש דלה לה מאשה אבל לפי מ"ש לק"מ דכיון דלר"י אחיו מיעוט גמור הוא אתי האי מיעוט ומפיק מג"ש דלה לה ודו"ק. אמנם בעיקר קושיית התוספות נ"ל ליישב עפמ"ש בחידושי קידושין וגיטין דוודאי עיקר לה לה מאשה בשפחה כתיב ולא בעבד אלא דלענין מצות דמסברא יש לפטור בעבד דלאו בני ישראל נינהו ולא מיחייב אלא מג"ש דלה לה א"כ אין לחייבו אלא במה שהשפחה חייבת משא"כ לענין עדות לא שייך לפסול עבדים מג"ש דלה לה דלא כתיב אלא בשפחה כן נ"ל נכון ודו"ק:


תוספות בד"ה אלא תיתי מגזלן וכו' אין להקשות דנילף דממזר ופצוע וכו' שיהיו פסולים לעדות עכ"ל. והקשה הת"ח איך אפשר ללמוד בבנין אב כיון דלא משכחת צד השוה בכולם ע"ש ונ"ל דודאי שייך לומר הצד השוה שבהם שאינן ראוים לדון דיני נפשות דגזלן ועבד ואשה פסולים אפילו לדיני ממונות וממזר נמי פסול מיהא לדיני נפשות וכן פצוע דכא למאן דפוסל מי שאין לו בנים בסנהדרין:


גמרא לכתוב רחמנא לא יומתו אבות על בניהם מאי על בנים ש"מ וכו'  ואין להקשות דהא בפ"ג דסנהדרין ילפינן מדכתיב בנים דבנים להדדי פסולים וכן מבנים לאבות ילפינן דבנים לעלמא פסולים והכל בפסול קורבה דמ"מ אף אי הוי כתיב אבות על בניהם נמי הוי דרשינן לכדהתם מדלא כתיב אבות על בן וכן בן על אבות דזה עיקר הילפותא דהתם וכן ליכא למימר דכולי' להכא הוא דאתא למעט עבד דאכתי לכתוב אבות על בן ואפ"ה נמעט עבד מדלא כתיב על בנו דהכי לישנא דקרא לגבי פסול בן לאב כדקאמר הכא בעל בניהם אע"כ דתרתי שמעת מיניה וק"ל:





פתח עינים

תוס' ד"ה יהא עבד כשר וכו'. תימא הא ילפינן בכל דוכתא ג"ש לה לה מאשה וכו' וי"ל דכי גמרינן לה לה מאשה היינו להחמיר על העבד לעשותו כישראל לכל הפחות במצות שהאשה חייבת אבל לגורעו מאיש ולפסלו לעדות כאשה לא נלמוד דמן הדין כשר לעדות דכתיב ועמדו ב' אנשים והאי איש הוא וכו' שהוא איש ואחיו וכו'. והרשב"א בחידושיו דפוס פראג הביא דברי התוס' הללו ונראה שהוא ז"ל מסכים והולך לדבריהם ע"ש בחידושיו. וקשה על דבריהם דפ"ק דחגיגה דף ד' ע"א אמרינן עבדים מנ"ל ופריק רב הונא מדכתיב את פני האדון ופריך עלה הא למה לי קרא מכדי כל מצוה שהאשה חייבת בה עבד חייב בה וכל מצוה שאין האשה חייבת בה אין העבד חייב בה דגמר לה לה מאשה אמר רבינא לא נצרכא אלא למי שחציו עבד וכו' ולדברי התוס' והרשב"א מאי פריך הא דגמר לה לה היינו להחמיר אבל לגורעו ולפוטרו מראיה לא דהכתיב כל זכורך והאי זכר הוא:
ובחפשי באמתחות ספרן של צדיקים ראיתי להרב הגדול מהר"ש אלגאזי בספר זהב שיבה בחגיגה על דף ד' שהקשה קושיא זו על התוספות כקושיין ואצרכא עיון טובא. ואפשר לישב דאין כונת התוס' דהג"ש דוקא להחמיר ולא להקל אלא כונת התוס' עיקרה היינו כמו שכתבו אבל לגורעו מאיש ולפסלו לעדות כאשה לא נלמוד. והכונה דהכא האשה פסולה מחמת שדעתה קלה וכמ"ש רז"ל והוא בילקוט פרשת וירא ותכחש שרה מכאן שהנשים פסולות לעדות וכיון שכן הג"ש לא באה לגורעו מאיש דנשים דוקא פסולות מפני שדעתן קלה וא"כ הוא גרעון לעבד אבל בדבר שאינו גרעון לעבד גמרינן לה לה לפוטרם והיינו דאמרינן בחגיגה דפטור מראיה מג"ש דלה לה דראיה הוי כמו שאר מ"ע שהזמן גרמא:
וכד דייקת פורתא אפשר לומר האי דכתיבנא בעניותין בסגנון אחר בדרך קצרה וכשרה דכונת התוס' דדוקא לפוטרם ממ"ע שהז"ג פטרינן ליה דהג"ש לחייבו במצוה שהיא חייבת אבל מ"ע שהז"ג פטור כאשה וזהו במ"ע שהז"ג דקי"ל נשים סומכות רשות ואם הנשים תאוה נפשם לקיים המצות יכולות ולדעת גדולי הפוסקים ר"ת ודעמיה יכולות לברך ואף העבד כמותן אבל בעדות שהאשה פסולה אין לנו לגורעו מאיש ולפוסלו כאשה ובהא דהאשה פסולה כתבו התוס' שאין לגורעו מאיש ולפוסלו. אבל ראיה הוי ככל מ"ע שהז"ג לפטור ולא לפסול:
וראיתי להתוס' בזבחים דף ק"ג ע"א שכתבו ד"ה אין לי אלא עולת איש וז"ל והקשה ה"ר חיים דבפרק החובל מצריך תרי קראי גבי עדות חד למעוטי נשים וחד למעוטי עבדים וי"ל דגבי מצות הוא דילפי מהדדי בג"ש דלה לה אבל גבי עדות לא שייך למילף דאין תלוי בנאמנות שהרי משה ואהרן לא מעידין לא משום דלא מהימני הלכך היכא דגלי גלי עכ"ל ואפשר דמ"ש אבל גבי עדות לא שייך למילף טעמם כמ"ש הכא בשמעתין משום דזה הוי גרעון לפוסלו. ומ"ש דאין תלוי בנאמנות וכו' אפשר דהוקשה להם דהעבדים יש לפוסלם דאינם נאמנים וכמ"ש לית המנותא בעבדי וע"ז כתבו דאין תלוי בנאמנות וכו' א"כ הו"א דכשר לעדות ולהכי אצטריך קרא ועמ"ש הרב מהר"ם ן' חביב בספר יום תרועה על דף כ"ט ע"א ד"ה מי שחציו עבד שהזכיר דברי תוס' הללו דשמעתין וקאי על סוגיית חגיגה ע"ש:
ואחר זמן רב ראיתי להרב מהר"ם יצחקי בספר אור יקרות דף ל"ב שכתב על דברי התוספות דשמעתין וז"ל פירוש דבריהם דלא נאמר הג"ש אלא למילף מאשה בענין המצות לומר דחייב במצות שהאשה חייבת דוקא ופטור במצות שהאשה פטורה אבל שאר ענינים דלא שייכי לענין מצוה כגון עדות וכיוצא לא נאמר דיהא כמו אשה דהא ודאי איש הוא וכו' ובזה מיושב מה שהניח הרב זהב שיבה בצ"ע עכ"ל וק"ק דעדות נמי היא מצות עשה כמו שמנאוה הר"מ ודעימיה ויש לא תעשה אם לא יגיד. שוב ראיתי מה שתירץ מהר"י כולי לקושית הרב זהב שיבה בהגהת משנה למלך סוף מלכים וז"ל והמעיין בסוגית חגיגה יראה דעבד פטור מראיה מג"ש דלה לה וקרא דאל פני האדון אצטריך למיעוטי למי שחציו עבד וחציו בן חורין. ורש"י בריש ערכין כתב אבל עבד גמור פטור דכתיב אל פני האדון וכו' והנראה דס"ל לרש"י דכיון דלמשנה אחרונה חציו בן חורין חייב בראיה על כרחך דאל פני האדון אצטריך למעט עבד גמור דלא הוה פטרינן ליה מג"ש דלה לה דלא נאמרה אלא לחומרא ונמצא דמסוגיא זו איכא סיעתא לדברי התוספות הנזכרים לפי המסקנא עכ"ל ויש להעיר על דבריו דהתוס' ריש פרק שבועת העדות תמהו דאמאי אצטריך פרק החובל קרא לפסול לעבד לעדות הא איכא ג"ש דלה לה וסלקי בתימא והיא קושיתם בהחובל ובזבחים. ואם כדבריו אינה קושיא כלל כיון דלפי משנה אחרונה אצטריך אל פני האדון לעבד ממש ולא סגי בג"ש ועל כרחך אינה אלא להחמיר. ותו דמדברי התוס' דזבחים הנזכרים דכתבי סתמא דגבי מצות ילפי מהדדי נראה בין להקל בין להחמיר ואחז"ר בא לידי ספר צאן קדשים וראיתי שפירש סוף דבריהם כמ"ש בעניותי ובתחילת דבריהם כתב לשון התוס' דסוגיין וסתם דבריו. ותו יש להעיר על מהר"י כולי דהא דקאמרי ב"ש דחציו עבד כופין וכו' וחזרו ב"ה וכו' הוא מפני תקון עולם כדתנן במתניתין וא"כ הוא תקנה ולא מדינא וכבר הש"ס ר"פ הנזיקין פריך מפני תקון העולם דאוריתא היא ומשני וכיוצא פריך מפני דרכי שלום דאוריתא היא וא"כ פשוט דהכא דתנן מפני תקון עולם היא תקנה ולאו מדאורייתא וכן הרב יד אליהו מנאה בתקנות וא"כ קרא דאל פני האדון אתא למעוטי חציו עבד מדינא אלא דאח"כ התקינו דכופין וכו' ולפי זו התקנה חייב לדעת רש"י אבל לדינא פטור ומשו"ה אתא קרא וכך היו דנים קודם התקנה וכיון דלכל הדברות קרא אתא לפטור חציו עבד לדינא משו"ה כתב רש"י ריש ערכין דעבד גמור פטור מקרא דאל פני האדון כיון דהא אצטריך קרא לחציו עבד מדינא ובזה נפל כל הבנין. ובהכי ניחא דרבינא דהוא בתרא מאי דקאמר דקרא אתא למי שחציו עבד דבריו קיימין לכ"ע וכמש"ל ודוק הטב:





חידושי הרי"מ

א"מ זוממי עבד כו'. רש"י קי"ל דעבד כישראל כו' לוקה וגולה ע"י עבד כו'. זה שפיר לראב"י דמפרש התם בהוזם אבל הגמרא דחי שם דא"כ דכותיה גבי עבד כו' בר עדות הוא. א"כ לא הוזכר כלל דנהרגין זוממי עבד. וי"ל דרש"י ס"ל דלא דחי הש"ס רק מלפרש דמתני' מיירי רק בהעיד והוזם דא"כ דכותיה בעבד כו'. ומסיק דמיירי בהכה כו' היינו ג"כ אבל מ"מ כיון דתני סתמא גולה ולוקה כו' נכלל גם העיד והוזם ג"כ. או דש"ס כאן פריך לראב"י דאינו חושש לקושית הש"ס דכותיה בעבד דסיפא לאו דומיא דרישא דישראל גולה ולוקה ע"י כו"ע מיירי העיד והוזם ורישא דעבד וכ' ע"י ישראל בלטי' כו'. עוד נראה דראב"י סבר דהא קשה מה פריך דכותה כו' עבד בר עדות. הא אמר שבועות ל"ב הכל מודים בעד סוטה כו' בעד מיתה לכתובה כו' דחייב כיון דהימניה כו' חייב ק"ש. וא"כ גם עבד דנאמן לאחר קינוי וסתירה ומיתה לכתובה וכן קיבלו עלי'. וכיון דנאמן י"ל דחייב מלקות. אך ז"א מב' טעמים. א'. דוקא ע"א כשר דנאמן חייב ק"ש. לא פסול אף שנאמן. ועוד דגבי הזמה אפשר דגם ע"א שנאמן לא מחייב כדמשמע ריש ב"מ ע"א שאינו בתורת הזמה כו'. ועוד דעכ"פ מלקות לא משכחת בעדות עבד דכל הני שנאמן רק שמועיל לממון אבל לא מחייב מלקות. ומלקות בהזמה דוקא שהעיד שחייב מלקות. וזהו שדייק רש"י שם מכות ח' שהעיד בו שחייב מלקות כו' ע"ש. אמנם לא תענה משמע מהפ' דעובר ע"א ופסול היכא שמועיל עדותו דעד שקר היינו עדות המועיל. רק לדידן משום לא תענה לחוד לא לקי דהוי לאו שאין בו מעשה כדאמר פ"ק דמכות רק מקרא דוהי' אם בן כו' וזה מתורת עדים זוממין ע"ש. ודחי שפיר דכותי' בעבד. וא"כ י"ל דר"א ב"י מוקי הך ברייתא כר"י דלאו שאב"מ לוקין ולקי משום לא תענה לחוד ע"ש ד' ע"ב א"כ שפיר משכחת דכותיה בעבד שהעיד בסוטה ומיתה כו' היכא שאין כתובה ולקי משום לא תענה. או באסור לחוד כנ"ל. ומיושב כאן דתמוה לרש"י ז"ל מנ"ל דאתי' הך ברייתא דגולה ולוקה כר"י דפריך אלא מעתה לר"י כו'. ולמ"ש א"ש דפריך לראב"י דהתם דע"כ מוקי לה כר"י כנ"ל. וברישא ישראל ע"י עבד משמע דגם בהעיד שחייב מלקות והוזם כיון דבר עדות לגמרי כנ"ל. גם י"ל לרש"י ז"ל ס"ל דהא תוס' סנהדרין פ"ה תמהו למה הכאה שאינו ש"פ ילקה הא הו"ל לאו שניתן לאזהרת מיתה ב"ד דבספרי וירושלמי מפיק מלא יוסיף אזהרה למכה אביו כו' ע"ש. וס"ל דמפורש בירושלמי הך דארבעים יכנו לא יוסיף כו' מה מי שמצווה מ' יכנו כו' וא"כ רק לאו דלא יוסיף יליף מינה מכה אביו כו'. אבל פן יוסיף עוד לאו נשאר למכה שאין ש"פ כנ"ל דלא ניתן כו' ולקי וא"כ בלאו זה כ' ונקלה אחיך כו'. א"כ דוקא לדידן אבל לר"י דלאו אחיו עבד א"כ לא לקי הכהו לעבד כלל דלא יוסיף ניתן לאזהרת מב"ד ופן יוסיף כו' לאו אחיך הוא א"כ ע"כ קאי רישא דישראל ע"י עבד בהעיד והוזם כנ"ל. עוד נראה עיקר דכונת רש"י מהא דעבד גולה ולוקה ע"י ישראל וע"כ בעדים והוי עשאאי"ל כמ"ש תוס':


תוס' זוממי עבד כו' וכיון דהם כו' גם העבד אינו נהרג דהוי עשאאי"ל כנ"ל. ותמוה למ"ש תוס' ריש מכות וכמה דוכתי דבב"ג דלא קאי עליה כאשר זמם לא צריך יכול להזימו א"כ כיון דאימעט עדי עבד מקרא דכאשר כו' לאחיו א"כ א"צ שיהיה עשאאי"ל. וגם שינוי' דגמ' משום ובערת הרע כו' תמוה. כיון שאין כאן עדות מה שייך ובערת הא בסנהדרין ע"ח אמר טרפה שהרג שלא בפני ב"ד פטור דהוי עשאאי"ל בפני ב"ד חייב משום ובערת הרע כו' ע"ש אבל בעדים כיון דלא עדות הוא ליכא ובערת כו' ע"ש. וכבר נתחבטו בפי' גמרא זו הג' בספר נב"י סימן ע"ד והג' החכם הספרדי. ואם נפרש מ"מ חייבה תורה אף דלאו אחיו מה שייך זה לובערת כיון דמעטי' קרא דוקא לאחיו חיוב בהזמה ע"ש שבנ"ב סימן ע"ד הנ"ל פי' דלמא באמת אין זוממי עבד נהרגין רק הקושיא מעבד דקרא כ' נקם ינקם כו' אך א"ל בפני ב"ד וזו שתי' הגמ' ובערת כו' ע"ש. ובמחילה מכ"ת נתחלף לו בין העבד לרב דקרא דנקם ינקם ברב שהרג לעבדו לא בעבד לרב ושפיר עשאי"ל הוא. ופשיט דקושית הש"ס מעובדא דעבדא דינאי סנהדרין פ"ק י"ט דקטל נפשא כו' והועד כו' בעדים ומ"מ היה חייב מיתה ומוכח דגם שלא בפני ב"ד נהרג שהיה בפני סנהדרין ולא יחלוק ר"י בזה. ובזה נדחה מ"ש שם בסוף ראיה בתורה דבממון לא בעי עשאאי"ל מדלא פריך זוממי עבד לא ישלמו וגם העבד לא ישלם ובמשנה נשתחרר כו' וכתב שק' עצומה. ולק"מ מנ"ל דמתני' ר"י הוא. ועוד במעידין עליו אחר שנשתחרר. ועוד הא לא רצה לחייבו רק על אחר שנשתחרר דאחיו הוא. ועוד למה לי בהודה העבד מעצמו הא כל ה' דברים ממון לא קנס. ובפי' הש"ס דובערת י"ל דרבא לטעמיה דס"ל סנהדרין ע"ח שעדי טרפה שהוזמו נהרגין אף שאינם בזוממי זוממים ופירש"י דחידוש הוא וא"צ י"ל ורמ"ה פי' משום ובערת הרע כו' ע"ש פירושו דמשום דבעדים זוממין כ' ובערת הרע ע"ש וכן י"ל כאן בעדים זוממין אף שאינו לאחיו מ"מ שייך ובערת הרע יותר משאר עבירות ומ"מ הכל דוחק. ונראה לע"ד בעזה"י דהא גבי בת כהן דרשינן ג"כ לאחיו מלא לאחותו דאינם בשריפה רק בחנק כמבואר בסנהדרין וריש מכות. ומ"מ קי"ל דדוקא כשיש בעדותן גם לאחיו אימעוט ולא לאחותו משא"כ כשהעידה עליה שחללה שבת הן בסקילה דלא אימעוט מלאחיו רק כשיש לאחיו ולאחותו ע"ש בזה נידון לאחיו ע"ש. וא"כ למה פריך כאן דזוממי עבד לא יהרוגו משום כאשר כו' לאחיו ואף דעבד ישראל הוא כאשה מ"מ לא מיקרי לאחיו והא כשאפשר לקיים לאחיו לא אימעט כלל שיפטרו מש"ה כמו לאחותו מהך קרא גופיה דאימעט ג"כ מלאחיו כנ"ל. אולם לע"ד קושית הש"ס דהא בעבדא דינאי מלכא כו' שלחו ליה שיבוא כו' והועד כו' יבא בעל השור כו' ופירש"י ז"ל דהא יש בדין זה לפסוק עליו מיתה ג"כ הפסד ממונו דבעליו דעבדו כחמורו ע"ש. וא"כ שפיר יש בעדותן לחייבו מיתה ג"כ הפסד ממון לאחיו דהיינו בעליו דנקרא אחיו וא"כ כיון שיש שני חיובים בעדותן ממון לאחיו ומיתה לעבד שאינו אחיו שוב שפיר קרא כאשר זמם לאחיו שיהיו המוזמין נידונין במה שרצו לחייב לאחיו לא בהחיוב שרצו לחייב לאינו אחיו. וממש כמו בבת כהן. ומדויק דפריך זוממי כו' לא יהרוגו כו' רק משלמין ממון לבעליו כנ"ל. וע"ז משני שפיר כ' ובערת הרע בעדים זוממין. והיינו דבשלמא בת כהן ובועלה שפיר גם שידונו בחנק כבועל. יקוים ובערת וחשיב כאשר זמם בין מיתה קלה לחמורה כנ"ל אבל חיוב ממון נגד מיתה לא חשיב כלל קיום כאשר זמם דכ' ובערת והם רצו לחייב מיתה וישלמו והוי כאלו לא היה שום חיוב לאחיו רק למי שאינו אחיו וחייבין מיתה מכאשר זמם כמו בת כהן שאין לקיים בבועל כנ"ל וכמ"ש תוס' בעדי טריפה דמה דמקיים הזמה במלקות לא חשיב לענין מיתה כלל שמקיים וכמו אלו לא היה שום חיוב ע"ש ופשוט וברור לע"ד בעזה"י:





רשימת שיעורים - הגרי"ד סולובייצ'יק

רש"י ד"ה יצא עבד שאין לו אחוה. ז"ל עם ישראל שאין בא בקהל עכ"ל. ומהמשך הסוגיא מוכח דלר"י משו"ה עבד פסול לעדות שאין לו אחוה כלומר שפסול לבא בקהל כדפרש"י. וצ"ע שהרי פסולי קהל אחרים כמו ממזר כשרים לעדות.
ונראה דבשאר פסולי קהל כמו ממזר הפסול הוא איסור חתנות אך לא חסרה להם קדושת ישראל. מאידך לעבד חסרה קדושת ישראל גמורה ומשו"ה פסול לבוא בקהל. וחסרון קדושת ישראל דעבד פוסלתו אף להגדת עדות. ולפי"ז ס"ל לרש"י דהאיסור לעבד לבא בקהל הוא משום חסרון קדושת ישראל. אך הגר"ח זצ"ל54 נקט שהאיסור לעבד לבא בקהל אינו משום חסרון בקדושת ישראל אלא משום חלות דין עבדות. דהנה שיטת הרמב"ם שטבילה שניה דעבד דאורייתא, כמו שכתב בפי"ג מהל' א"ב (הלי"ב) וז"ל כשישתחרר העבד צריך טבילה אחרת בפני שלשה ביום שבו תגמר גירותו ויהיה כישראל ואין צריך לקבל עליו מצוות ולהודיעו עיקרי הדת שכבר הודיעוהו כשטבל לשם עבדות עכ"ל. ולפי"ז אחרי השחרור אך קודם הטבילה השניה, אע"פ דהחלות שם דעבד פקע ממנו, עדיין חסרה לגברא המשוחרר קדושת ישראל גמורה דעדיין לא טבל. ונ"מ אם קידושי אשה תופסין בו בזמן שבין השיחרור לבין הטבילה השניה או לא. ובנוגע לקידושי אשה, סבר הגר"ח זצ"ל שבין שיחרורו לטבילתו השניה אליבא דהרמב"ם קידושיו קידושין. והביא ראייה לכך מדעת ר' מאיר (בגיטין דף מ') במי שכתב שטר אירוסין לשפחתו ונתן לה שהיא משוחררת ומקודשת. וצ"ע אליבא דהרמב"ם כיצד תפסו הקידושין הלא עדיין חסרה טבילה שניה מדאורייתא. ועכצ"ל ששפחה אינה בת קידושין מחמת חלות שם עבדות שיש לה קודם שנשתחררה. אך משנשתחררה דפקעה חלות דין השפחות, תופסין בה קידושין. דבנוגע לקידושין ואישות די בקדושת ישראל שאינה גמורה. ויוצא מדברי הגר"ח זצ"ל שהאיסור לבא בקהל והפקעת הקידושין תלויים בחלות דין עבדות ולא בחסרון קדושת ישראל, ושלא כפרש"י שלפנינו.
והנה אמר הגר"ח זצ"ל דבנוגע למצוות עשה שהזמן גרמא פשיטא דתלוי בחסרון קדושת ישראל, ורק אחרי הטבילה השניה חייב העבד המשוחרר במצוות אלו, כשזוכה לקדושת ישראל גמורה. ובנוגע לאשה העושה מצות עשה שהזמן גרמא פליגי הרמב"ם עם תוס' האם מברכת או לא. להרמב"ם (פ"ג מציצית הל"ט) לא מברכת, אך להתוס' (ר"ה דף לג. ד"ה הא ר"י) מברכת. ואמר הגר"ח זצ"ל שמסתבר שעבד כנעני הרוצה לקיים מצוות עשה שהזמן גרמא אינו מברך עליהן לכ"ע, דבנוגע לאותן המצוות דינו כעכו"ם שאינו בר קיום המצוות האלו, ושאני דינו מדין האשה. דאשה מקודשת בקדושת ישראל גמורה ולכן לפי הרבה ראשונים מברכת על מצות עשה שהזמן גרמא דבעשייתה מקיימת מצות רשות וברכתה חלה על קיום המצוה. מאידך עבד דומה לעכו"ם במעשה"ג שאין לו קיום מצוה כלל, ואף לא מצות רשות שאין לו קדושת ישראל גמורה ובכן אין לו לברך55. אכן התוס' במס' גיטין (דף מ. ד"ה כשרבו הניח לו תפילין) מחייבים עבד כנעני לברך על מצוות עשה שהזמן גרמא כמו אשה. ומסתבר דלשיטתם אזלי, שחולקים על הרמב"ם הנ"ל וסוברים שהטבילה השניה אינה אלא מדרבנן. ולדעתם עבד כנעני קדוש בקדושת ישראל שלמה כמו אשה, אלא שנפטר מחובת מצוות עשה שהזמן גרמן, ובהתאם לכך יכול לקיימן בתורת מצוות רשות ומברך עליהן כשמקיים אותן.
והנה יש להסתפק בדין עבד כנעני שאין לו יחוס, מהו דין יחוסו בין השיחרור לבין הטבילה השניה אליבא דהרמב"ם. האם דין יחוסו דומה לדיני קידושין ואישות ותלוי בחלות העבדות, ומאחר שנשתחרר ואינו עבד יש לו יחוס, או"ד שיחוסו תלוי בחסרון קדושת ישראל, וכמו דין מצוות עשה שהזמן גרמא, ולפני שטבל טבילה שניה שאין לו קדושת ישראל גמורה אין לו יחוס.
וביאר הגר"ח זצ"ל שהדין של עבד כנעני אין לו יחוס דומה לדיני קידושין ואישות, ותלוי בחלות העבדות בלבד, ולא בחסרון קדושת ישראל. והביא ראייה לכך ממס' גיטין (מג.) וז"ל איבעיא להו מי שחציו עבד וחציו ב"ח שקידש בת חורין מהו וכו' ת"ש המית מי שחציו עבד וחציו ב"ח נותן וכו' חצי כופר ליורשיו, ואי אמרת קידושיו לאו קידושין יורשין מנא ליה עכ"ל. ועיי"ש בתוס' ד"ה ואי אמרת שהקשו וז"ל דמה תולה יורשין בקידושין, והלא בנו מן הפנויה יורשו וכו', וי"ל דסבר הש"ס דאם איתא דלאו בר קידושין הוא אין בנו מתייחס אחריו ולא דמי לעריות דתפסי בה קידושין לעלמא אבל האי דלאו בר קידושין הוא בשום מקום אין הבן מתייחס אחריו עכ"ל. ומבואר מדבריהם שדין היוחסין תלוי בדין קידושין, וחלות דין אחד הוא. דמהדרשה "שבו לכם פה עם החמור, עם הדומה לחמור", יוצאות שתי הלכות: א) אין בני עבד מתייחסים אחר אביהם, שכן לעבד אין לו יחוס (יבמות סב א); ב) אין קידושין תופסין בעבד (קידושין סח א). ואליבא דהתוס' דין אחד הוא - שאין שום יחס לעבד - לא יחס אישות ולא יחס קרבת משפחה. ולפיכך חצי עבד חצי בן חורין דאין בו תפיסת קידושין גם אינו בר יוחסין. ומאידך בעבד המשוחרר קודם טבילה שניה, כיון דבר קידושין הוא הרי הוא גם בר יוחסין. ומבואר דיסוד ההפקעה דיוחסין הוא מחמת החלות שם של עבד וכנ"ל56. וכן בנוגע להיתר העבד בשפחה כנענית הכריע הגר"ח זצ"ל שתלוי בשם עבדות בלבד ומשנשתחרר אסור בשפחה כנענית אפילו קודם שטבל.
גמ'. אשה כו' פסולה לעדות. מבואר בגמרא שאשה פסולה לעדות. והנה בפסקי הרא"ש במס' מכות (פ"ק סי' י"ג - י"ד) מביא מתשובות הראב"ד שיש שני מיני פסולי עדות:
א) הפסול לעדות גרידא;
ב) המופקע מעדות לגמרי.
וז"ל הרא"ש: והראב"ד ז"ל כתב בתשובותיו שכל עדות שבטלה מקצתה מחמת פסול קורבה בטלה כולה ולא פלגינן דבורא וכו' והא דאמר אדם קרוב אצל עצמו ואין משים עצמו רשע היינו דוקא כשמעיד על עצמו שאין זה עדות כלל, אלא כמי שאינו דמי, שאין אדם נקרא לעצמו עד פסול כדי שנאמר עדות שבטלה מקצתה בטלה כולה וכו' לפי שאין שם עד כלל, ומוכח כדבריו בפ"ק דסנהדרין (דף י.) דקאמר פלוני בא על אשתי הוא ואחר מצטרפין להורגו אבל לא להורגה וכו' דאשתו כגופו ואין זה עדות כלל, הלכך פלגינן דבורא וכו' עכ"ל. אליבא דהראב"ד והרא"ש המעיד על עצמו ואף המעיד על אשתו מופקעים מעדות ודינם שונה מעדים פסולים בעלמא. הכלל של עדות שבטלה מקצתה בטלה כולה שייך דוקא בפסולי עדות, אבל כשמעיד על עצמו או על אשתו ליכא מעשה הגדת עדות כלל, ומשום כך פלגינן דבוריה.
לאור זה יש לעיין בפסול האשה לעדות: האם נפסלת היא בפסול עדות דעלמא כקרוב ורשע, או האם מופקעת היא לגמרי ממעשה הגדת עדות. ונפק"מ בכת עדות שנמצאת ביניהם אשה - אם האשה יש לה שם עד פסול שאר עדי הכת יפסלו מחמתה. אבל אם אינה בגדר עדות כלל לא יפסלו שאר עדי הכת בגללה.
והנה הגרעק"א זצוק"ל בחדושיו ליו"ד (סי' רכ"ח סעיף ג') פסק שאף שמתירים נדרים בקרובים עכ"ז אשה פסולה להתרת נדרים. וז"ל דאשה לא, דדוקא קרובים דאין הפסול בגופו דראוי לדון למי שאינו קרובו עכ"ל, כלומר האשה אינה בת דין כלל ולפיכך מופקעת היא אף מהתרת נדרים, ואילו קרוב בר דין הוא ולפיכך פסול הוא רק לשאר משפטי התורה ולא להתרת נדרים57. ומוסיף וז"ל דאשה פסולה לדון וכתב הב"י דילפינן כן מעדות עכ"ל, לדעתו מופקעת האשה מדין כשם שהיא מופקעת מעדות. ויוצא לפי הגרע"א זצ"ל אליבא דהרא"ש שהדין של נמצא א' מהן קרוב או פסול כולן בטלין אינו חל בנוגע לעדות אשה כי אין האשה בת עדות כלל58.
ונראה שכך עולה גם מדברי התוספות במס' נדה (דף נ. ד"ה כל). דאיתא במשנה (שם מט ב) כל הכשר לדון כשר להעיד, וכתבו התוס' וז"ל וא"ת והרי אשה דכשרה לדון כדכתיב בדבורה והיא שופטה את ישראל בעת ההיא וכו' ואשה פסולה להעיד כדאמרי' בפרק שבועת העדות. וי"ל דה"ק כל איש הכשר לדון כשר להעיד עכ"ל. ונראה בביאור דבריהם הסתומים כי הכלל שכל הכשר לדון כשר להעיד חל דוקא בנוגע לפסולים בעלמא, דמי שפסול לעדות פסול לדין, וא"א שהכשר לדון יהיה פסול לעדות. אכן אשה אינה פסולה לעדות אלא מופקעת מעדות לגמרי. ומשו"ה אינה בכלל דין המשנה דמס' נדה, וראויה היא לדון אף על פי שא"א לה להעיד.
ובכך מבוארים דברי הר"ן בגיטין (דף ב. ברי"ף דפוס ווילנא) וז"ל וי"א וכו' שאף הקרובים מצטרפים לשלשה דאע"ג דדיינים קרובים לבעל דבר פסולין בעלמא אפ"ה הקלו להכשירן כאן וכו' ואעפ"כ לא הכשירו שתצטרף האשה לג' משום דאשה לאו בת דין היא כלל עכ"ל. וכוונת הר"ן היא שהקרובים מצטרפים מדרבנן לבי"ד של בפני נכתב ובפני נחתם בגיטין משום שבני דין בעלמא הם אלא שפסולים לשאר מילי ולא לגיטין. לעומת זאת האשה, אינה בת דין כלל. היא מופקעת מדין ועדות לגמרי, ואף לבי"ד של קיום הגט.
אולם מהרמב"ם (עיין בפ"ט מהל' עדות הל"א - ג' ובפ"ה שם הל"ג) משמע שהוא משוה פסול הנשים לשאר פסולי העדות, ואף הדין של נמצא א' מהן קרוב או פסול עדות כולן בטלה חל בנשים. וגם ס"ל להרמב"ם שאשה פסולה לדון כשם שהיא פסולה לעדות וכשאר פסולים (פט"ז מהל' עדות הל"ו)59.
תוס' ד"ה יהא עבד כשר לעדות. ז"ל תימה הא ילפינן בכל דוכתא ג"ש דלה לה מאשה עכ"ל. ונראה לתרץ את קושית התוס' לפי דעת הרמב"ם, דהרמב"ם הבחין בין פסול האשה לעדות לבין פסול העבד. להרמב"ם אף שהאשה פסולה לעדות מ"מ אינה מופקעת מעדות, וכמוש"כ בהל' עדות (פ"ט הל"א - ג' ובפ"ה שם הל"ג) שפסול האשה שוה לשאר פסולי עדות, ואף הדין של נמצא א' מהן קרוב ופסול עדות כולן בטלה חל בנשים. מאידך עבד מופקע לגמרי מחלות עדות.
וכך יוצא ממש"כ הרמב"ם בפ"ט מהל' עדות (הל"ד) וז"ל העבדים פסולין לעדות מן התורה שנא' ועשיתם לו כאשר זמם לעשות לאחיו מכלל שאחיו כמוהו מה אחיו בן ברית אף העד בן ברית, ק"ו לעכו"ם אם עבדים שהן במקצת מצות פסולין העכו"ם לא כ"ש, עכ"ל. להרמב"ם פסול העכו"ם נלמד מעבד, ששניהם נפסלים באותו פסול שאינם אחיו בן ברית. ופשיטא שעכו"ם אינו בר עדות כלל, וכמוהו עבד כנעני אינו בר עדות כלל.
ונראה דדברי הרמב"ם כאן אזלי לשיטתו הנ"ל שלעבד כנעני חסרה קדושת ישראל גמורה מדאורייתא - והוא חייב לטבול טבילה שניה מן התורה כדי לגמור את קדושתו משנשתחרר. ולפני שנשלמה קדושתו דינו לענין עדות כעכו"ם שאינו בר עדות כלל.
אבל שאני האשה מעבד כנעני. דאף שהאשה פטורה ממצוות עשה שהזמן גרמא מ"מ קדושה היא קדושת ישראל גמורה. וזה מוכרח מהא דקדושת ישראל של וולדות נקבעת ע"י אמם שהיא בת ישראל (עכו"ם שבא על בת ישראל הוולד ישראל, וישראל שבא על נכרית הוולד גוי). דקדושת ישראל של הוולד אתיא מהאם. ומוכח שקדושת ישראל שלה שלמה ותקיפה - ולכן בנוגע לוולדה הולכים לפי דינה60. ומשום הכי סובר הרמב"ם שהאשה פסולה לעדות, ואינה מופקעת לגמרי מעדות, שהרי היא נתקדשה בקדושת ישראל שלימה ומהווה בת ברית גמורה.
מאידך, עבד כנעני אינו בן ברית ומופקע מקדושת ישראל גמורה. כשטבל בראשונה להיות עבד כנעני לא נתקדש בקדושת ישראל גמורה כי אם בקדושת ישראל קלושה ולקויה. ולפיכך אליבא דהרמב"ם עבד כנעני מופקע מחלות שם עדות כעכו"ם, ואינו פסול לעדות בעלמא כאשה.
ונ"מ לענין דין נמצא א' מהכת פסול שעדות כולן בטלה. שדין זה חל רק בפסולי עדות, ולא באלו שמופקעים מעדות וכדמבואר ברא"ש (פ"ק מס' מכות סי' י"ג - י"ד). ולכן אליבא דהרמב"ם בנמצא א' מהכת אשה עדות כולן בטלה. דכיון דאשה פסולה לעדות ואינה מופקעת מהגדת עדות, מצטרפת לכת כדי לפוסלן. מאידך בנמצא א' מהכת עכו"ם או עבד עדות שאר העדים קיימת ולא בטלה. דכיון דעכו"ם ועבד מופקעים לגמרי מהגדת עדות אינם מצטרפים לכת כלל, וממילא עדות שאר העדים שבכת קיימת.
אמנם לולא הדרשה של מה אחיו בן ברית וכו' ומהלימוד של לה לה מאשה בלבד היה ניתן לדמות דין עבד לאשה. שעבד קדוש בקדושת ישראל שלמה כמו אשה ופסול הוא לעדות, ואינו כעכו"ם המופקע מעדות. ברם הדרשה של מה אחיו וכו' מגלה שעבד מופקע מעדות שכן קדושת ישראל שלו רעועה ודומה לעכו"ם, בנוגע לעדות.
וכל מה שנתבאר הוא לפי דברי הרמב"ם. אולם מהתוס' שלפנינו ומקושיתם עולה שלדעתם עבד כנעני דומה לאשה וקדוש כמותה בקדושת ישראל גמורה. ומסתבר דס"ל כאותם הראשונים הסוברים שטבילת עבד משוחרר מדרבנן ולא מדאורייתא, דעבד כנעני קדוש בקדושה גמורה מדאורייתא משעת הטבילה הראשונה. ובכן אין לדמות עבד כנעני לעכו"ם כי אם לאשה.
ב.
עיין ברמב"ם ובראב"ד פרק שני מהל' שופר (הל"ב) שלפי הרמב"ם אנדרוגינוס בריה בפני עצמו הוא ולראב"ד אנדרוגינוס הוא חצי זכר וחצי נקבה.
והנה הרמב"ם כתב בדיני פסולי עדות (פ"ט מעדות הל"ג - ה') שהאנדרוגינוס והטומטום פסולים רק מספק מפני שהם ספק אשה, ואילו בחציו עבד וחציו בן חורין פסק שפסול (הל"ה), ומשמע שהוא פסול ודאי. וקשה למה לא השיג עליו הראב"ד שם, הרי לדעת הראב"ד גם האנדרוגינוס הוא חצי זכר וחצי נקבה, ובכן יפסל בתורת ודאי כמו מי שחציו עבד וחציו בן חורין.
ותירץ הגר"מ זצ"ל שלפי הרמב"ם שאני אשה שפסולה לעדות מעבד שמופקע מעדות בתורת גוי. לכן חצי עבד וחצי בן חורין פסול ודאי, שכן הצד של חצי עבד וגוי מפקיע מן הגברא את חלות שם העדות לגמרי ואפילו מהצד של חצי בן חורין. דגויות מפקיעה חלות עדות לגמרי מהגברא. מאידך הצד של חצי אשה שבאנדרוגינוס אליבא דהראב"ד אינו פוסל הצד של חצי זכר. אף שאשה פסולה בעצמה, אין זה אלא חסרון הכשר, ולכן אינה פוסלת את הצד השני. דלעבד וגוי חסרים קדושת ישראל, ומשום כך אף חצי עבד, הואיל וחסרה לו קדושת ישראל שלמה, פסול ודאי הוא. לעומת זה, אשה קדושה בקדושת ישראל שלמה אלא שאינה ראויה להעיד מדין חסרון הכשר, ולא כמופקע. ולכן לראב"ד, חצי אשה מהוה ספק פסול בלבד, ולא פסול ודאי כחצי עבד.
54 עיין בחידושי הגאון ר' חיים הלוי זצ"ל על הרמב"ם (פי"ג מהל' איסורי ביאה הלי"ב).
55 רבינו כאן לשיטתו שאין לעכו"ם קיומי מצוות חוץ מז' מצוות בני נח וקרבנות וצדקה, ועבד כנעני דומה לעכו"ם לענין מעשה"ג שאין לו קיום מצוה ואינו מברך עליהן. ועיין בפרי מגדים או"ח תקפ"ט משבצות זהב ס"ק ב' ובאשל אברהם שם סק"ג.
56 יל"ע אליבא דהרמב"ם ולפי הגר"ח זצ"ל בדין ישראל שבא על שפחה משוחררת לפני הטבילה השניה שלה מה יהיה דין הולד. ויתכן שדין הולד להיות כמותה - חסרה לו קדושת ישראל גמורה, ופטור ממצוות עשה שהזמן גרמא עד שיטבול לגמור קדושתו. ולכאורה יזדקק הולד לקבל עול מצוות עליו בפני בי"ד, ושלא כאמו המשוחררת, שהרי היא קבלה עליה עול מצוות בפני בי"ד בטבילה הראשונה, וכדנתבאר ברמב"ם. ברם לפי מה שמבואר בשם הגר"ח זצ"ל שבנוגע ליוחסין הרי היא כישראלית גמורה ולא כעכו"ם מסתבר שדין הולד כולד ישראל ויתייחס אחר אביו, ולא יצטרך טבילה כלל, וצ"ע.
57 עיין בס' רשימות שיעורים למס' שבועות ונדרים חלק א' דף קמ"ח. וכמו שקבע הגרע"א זצ"ל להלכתא, כן איתא בספר החינוך סוף מצוה ת"ו.
58 עיין בתומים (סי' ל"ה ול"ו) ובנתיבות המשפט סי' ל"ו אות י'. מיהו קשה, הרי הגרע"א זצ"ל חילק בין קרוב שראוי לדון אחרים למי שאינו קרובו כאשה הפסולה לכל. וקשה דלפי חשבון זה יוצא שאף הפסול מחמת עבירה פסול להתרת נדרים כמו שהוא פסול לדון. והרי פסול מחמת עבירה אינו מופקע מעדות לגמרי, כי בנמצא אחד מהם פסול מחמת עבירה עדותן בטלה, וצ"ע.
59 עיין ברמב"ם פ"ט מהל' מלכים (הלי"ד) שכתב וז"ל וכן בן נח נהרג בעד אחד ועל פי קרובין אבל לא בעדות אשה ולא תדון אשה להם עכ"ל. ומסתבר שהביאור הוא שכל הפסולים לעדות בישראל כשרים אצל בן נח, אך אשה שונה מאחר שהיא מופקעת מעדות ומדין, ולא רק פסולה, ולפיכך אינה מעידה ודנה בבני נח, וצ"ע.
60 לפום ריהטא יש להשוות את דין האשה בקדושת ישראל לקדושת ישראל הדיוט בהשוואה למלך. הנה ישראל הדיוט אינו חייב בכל המצוות שבהן מחוייב מלך ישראל (כגון כתיבת ס"ת של מלך, איסור ריבוי נשים וכדומה). ועכ"ז בנוגע לקדושת ישראל לכאורה הדיוט שוה למלך כי שניהם נתקדשו באותה קדושת ישראל ואין הפרש ביניהם.
ברם אמר רבינו זצ"ל שמסתבר שקדושה נוספת ומיוחדת אכן חלה בגברא של מלך. והראייה משאול המלך שמאחר שנמשך בשמן אמר לו שמואל (פרק י' פסוק ו'): וצלחה עליך רוח ה' והתנבית עמם ונהפכת לאיש אחר. משיחתו בשמן קידש את שאול ברוח ה' ובהתעלות רוחנית. ויוכיחו אף דברי הרמב"ם בתיאורו את מעלת הנביא (פרק ז' מהל' יסודי התורה הל"א): ז"ל מיד רוח הקודש שורה עליו. ובעת שתנוח עליו הרוח תתערב נפשו במעלת המלאכים הנקראים אישים ויהפך לאיש אחר ויבין בדעתו שאינו כמות שהיה אלא שנתעלה על מעלת שאר בני אדם החכמים כמו שנאמר בשאול והתנבית עמם ונהפכת לאיש אחר עכ"ל.
והוסיף רבינו זצ"ל שבדרך זו אפשר אף להבין את דברי הרמב"ם בנוגע לכתר תורה (פרק ג' מהל' ת"ת הל"א) וז"ל בשלשה כתרים נכתרו ישראל. כתר תורה וכתר כהונה וכתר מלכות. כתר כהונה זכה בו אהרן וכו'. כתר מלכות זכה בו דוד וכו'. כתר תורה הרי מונח ועומד ומוכן לכל ישראל וכו' כל מי שירצה יבא ויטול. שמא תאמר שאותם הכתרים גדולים מכתר תורה הרי הוא אומר בי מלכים ימלוכו ורוזנים יחוקקו צדק בי שרים ישורו. הא למדת שכתר תורה גדול משניהם עכ"ל. ועלינו להבין את הצד השוה שבין שלשת הכתרים האלה ובמה גדול כתר התורה מהאחרים.
ודומה שהתכוון הרמב"ם במילת "כתר" לקדושה מיוחדת ונוספת שחלה בכל א' משלשת האנשים האלה. כהונה בודאי מהוה חלות קדושה מיוחדת ונוספת בגברא, וכדמבואר מפסוקים רבים שבתורה ובמצוות "וקדשתו" ו"ולא יחלל" המזהירות בשמירת קדושת כהונה. אהרן ובניו נמשחו בשמן המשחה שקידשם ולזרעם לעולם בקדושת הגוף מיוחדת. אף מלך נתקדש בקודשה אישית מיוחדת וכנ"ל. חלות קדושה מיוחדת ונוספת נקראת "כתר".
אף תורה מקדשת את הגברא של ת"ח. מצות לימוד התורה אינה מצטמצמת רק בידיעת התורה. אמנם הרמב"ם בפרק א' - וב' מהל' ת"ת מתאר את הבחינה הפשוטה הזו של לימוד התורה. אך בפרק ג' מתאר הרמב"ם בחינה שנית שבת"ת - "כתר התורה" - כלומר את השפעת התורה על האישיות של הת"ח ואת חלות הקדושה שחלה בו מחמת לימוד התורה. יש כח בתורה לקדש ולטהר את האדם. והוא יותר גדול אפילו מכחו של שמן המשחה המקדש את הכהן הגדול או את המלך. כי התעלות הרוח וקדושה אישית של מי שזכה לכתר תורה גדולה יותר משל כ"ג או משל מלך.

